Shalom ja tere õhtust! Eetris on TV7 lisraeli Uudised Jeruusalemmast.
Põhiteemad -
Iraani ülemjuht kordas veendumust, et Iisrael hävitatakse kindla peale
ja keelitas Saudi Araabiat mitte panustama "kaotavale hobusele".
Iisraeli peaminister vastas Teherani ähvardustele,
kuulutades Jeruusalemma kõikumatut pürgimust laiendada oma rahuringi.
Iisraeli endine riikliku julgeoleku nõunik kinnitab:
Saudi-Iisraeli rahu kindlustaks Iisraeli eksistentsi regioonis.
Iisraeli Kaitsejõud (IDF), Julgeolekuamet (ISA)
ja piiripolitsei eriüksused teostasid viimase 48 tunni jooksul
Juudas ja Samaarias, Läänekaldal, põhjalikke terrorismivastaseid reide,
mille käigus leiti üsna suur kogus relvastust,
mis seejärel konfiskeeriti.
Hebroni linnas avasid palestiinlastest võitlejad tule Iisraeli sõdurite pihta
ja loopisid neid isetehtud lõhkekehadega.
Õnneks ei saanud keegi viga.
Jazooni külas viskas palestiinlasest võitleja
Molotovi kokteili IDF-i vaatlusposti pihta.
Kohalviibinud sõdurid avasid vastutule
ja IDF esinduse teatel sai sihtmärk tabamuse.
Kogu operatiivtegevuse käigus
vahistati kokku 29 terroriagenti.
Iraanis nimetas riigi ülemjuht ajatolla Ali Khamenei Teheranis
Islami Ühtsuse Konverentsil esinedes Iisraeli "vähkkasvajaks",
mis palestiinlaste ja regiooni vastupanujõudude käte läbi
kindlasti hävitatakse.
See vähkkasvaja hävitatakse kindlalt palestiinlaste
ja kogu regiooni vastupanujõudude käte läbi, jumala abiga.
Iraani ülemjuht, kelle käsilasväed
õhutavad Teherani käsul kogu regioonis terrorit,
rääkis ka Saudi Araabia ja Iisraeli suhete normaliseerimise võimalustest.
Iraani kindel seisukoht on,
et hasartmäng suhete normaliseerimiseks Iisraeliga
viib kaotuseni. Nad panustavad "kaotavale hobusele".
Vastuseks ajatollale
väljendas Iisraeli peaminister Benjamin Netanyahu Kirde-Iisraelis,
mitte kaugel Süüria relvarahujoonest Golani kõrgendikke külastades
veendumust võimaliku rahu suhtes Jeruusalemma ja Riyadhi vahel.
Kui Khamenei terrorirežiim ekspordib hävingut ja hävitamist,
edendab Iisrael progressi ja rahu.
Nii nagu Iraan ei hoidnud ära Aabrahami lepingute saavutamist,
ei takista Iraan meil ka rahuringi laiendamist
Iisraeli kodanike, regiooni rahvaste ja kogu inimkonna heaks.
Tasub toonitada, et reedel eetris oleva TV7 Jeruusalemma Stuudio saates
rõhutas Iisraeli endine riikliku julgeoleku nõunik Eyal Hulata
võimaliku Saudi-Iisraeli suhete normaliseerimise tähtsust.
Üldiselt on normaliseerimine Iisraeli ja Saudi Araabia vahel
potentsiaalselt kõige tähtsam, transformatiivsem diplomaatiatöö,
mida on võimalik teha Iisraeli eksistentsi kindlustamiseks regioonis,
selle integreerumiseks nii majanduslikult, diplomaatiliselt
kui usuliselt mitmetes asjades,
mis on väga olulised regiooni tulevikule.
On tähtis selgitada, et ajal kui Iisraeli-Saudi suhete normaliseerimine
läheneb iga päevaga,
arutatakse Washingtonis ja Jeruusalemmas tuliselt
saudide kolme põhinõudmist.
Need on USA-Saudi kaitsepakt,
mis nõuab vähemalt kahe kolmandiku ehk 67 USA senaatori toetust;
täpsustamata Iisraeli järeleandmised Palestiina omavalitsusele,
mida Jeruusalemma ametnikud peavad ebatõenäoliseks
Iisraeli praeguse valitsuse koosseisu juures,
ja kolmandaks nõuavad saudid kütusetsükli tuumaprogrammi,
mis Iisraeli kaitseaparaadile tõsist muret teeb.
Ja kuigi Iisraeli valitsuse nimel kõnelenud ametnikud on juba öelnud,
et viimase võib lahendada õigete mehhanismidega,
väljendas dr Hulata, kes on hetkel vanemteadlane
Demokraatiate Kaitse Sihtasutuses, isiklikku muret.
Valitsuse nimel esinevad isikud on juba öelnud,
et Iisrael võib nõustuda tsiviil- tuumaprogrammiga Saudi Araabias.
Minu mure on, ja olen sellega juba varem tegelenud,
et tsiviiltuumaprogramm kõigi oma komponentidega,
mida nimetatakse kütusetsükliks, tähendab seda,
et kui saudidel on vastav tehnoloogia või juurdepääs sellele,
võivad nad rikastada uraani nii nagu soovivad
ja võivad toota pommiks vajalikku lõhustuvat materjali. See on risk.
Ja selle levitamine Lähis-Idas on väga ohtlik.
Iisraeli endine Riikliku Julgeolekunõukogu juht,
kes teenis varem ka Mossadi divisjoniülemana,
hoiatas lisaks, et Saudi Araabia tuumasoovide täielik rahuldamine
võib viia regioonis tuumavõidurelvastumiseni.
Kui vaatame pretsedentidele, on üheks probleemiks see,
et JCPOA sõlmimisel, allkirjastasid ameeriklased ja teised osapooled,
keda Amir mainis, kokkuleppe,
mis tegelikult legitimeeris tuumakütuse tsükli Iraanis;
legitimeeris rikastamise, ja omas klausleid,
mis lubavad Iraanil selle aja jooksul normaliseerida.
Ja see on suur probleem,
sest juba eksisteerib pretsedent nende riikide poolt
ja saudid mängivad selle peale,
öeldes: "Kui lubate seda iraanlastele, miks ei võiks see meilgi olla?"
Arvan, et praegu on aeg, kus on kohane tagada,
et see ei leviks kaugemale, kuna mida enam see levib,
seda enam riike seda nõudma hakkab.
Ja kui saudidel on rikastusvõime, siis mida ütlevad emiraatlased,
kes allkirjastasid ameeriklastega nn kuldstandardi 1-3 kokkulepet
tuumareaktorite kohta ilma rikastamiseta.
Lisaks on dr Hulata sõnul kriitiliselt tähtis,
et Iisrael ja USA mõtleksid strateegiliselt pikemas perspektiivis,
selle asemel, et leida ajutisi lahendusi,
mis võivad aastakümnete pärast uute väljakutseteni viia.
Mu peamine mure on, et need,
kes praegu erinevate korralduste üle läbirääkimisi peavad, võivad arvata,
et neil on ajutine lahendus, mis võib mõnda aega vastu pidada.
Kuid aja möödudes, see tahtmiste kasvulava laieneb.
Saudid võivad praegu öelda: "Võite meid usaldada; tahame teisi asju;
Iraan on meie ühine vaenlane", nii et see võib töötada.
Aga peame mõtlema asjadele mitte ainult 10-aastases raamistikus,
vaid 30-50 aasta peale ette.
Aja jooksul on see minu arvates väga ohtlik ettevõtmine.
Kogu saadet, mis on järjekorras 800. Jeruusalemma Stuudio saade,
ja kus osalesid dr Eyal Hulata, USA suursaadik William Roebuck,
TV7 toimetaja Amir Oren ja mina, on internetis eetris reedel.
Lisainfot leiate meie veebilehelt www.tv7israelnews.com
Washingtonis vastas USA välis- ministeeriumi esindaja Vedant Patel
küsimusele Teheranis kõlanud jultunud hoiatuse kohta
seoses Iisraeli ja Saudi Araabia kuningriigi suhete
võimaliku normaliseerimisega.
Ma pole kindel, et meid huvitab ülemjuhi vaatenurk selle suhtes,
mis puudutab meie arvamust
võimaliku pöördelise normaliseerimis- lepingu kohta regioonis.
Lisaksin, et selle osana, nende riikide puhul -
Iisraeli ja Saudi Araabia puhul,
on meie kahepoolsete suhete pidepunktiks mõlema riigiga roll,
mida nad mängivad regioonis Iraani režiimi kuritahtliku
ja destabiliseeriva tegevusega võitlemisel.
Patel tunnistas, et kuigi kõik asjaosalised pingutavad tõsiselt
Riyadhi ja Jeruusalemma normaliseerimislepingu ellu viimiseks,
nõuab muutus Saudi-Iisraeli suhetes uskumatul hulgal jalatööd,
diplomaatiat, distsipliini ja rangust.
Paljud normaliseerimise tee võtmeelemendid on praegu laual
ja neist on ulatuslik arusaam.
Me ei süvene avalikult selle diplomaatilise suhtluse detailidesse.
Lisaks nõuavad detailid uskumatul hulgal jalatööd,
diplomaatiat, distsipliini, rangust
ja et kõik asjaosalised sellega sügavuti tegeleksid.
Ütleksin siiski, et meil pole formaalset raamistikku
ja meil pole veel allkirjastamisvalmis tingimusi.
Ees on veel palju tööd ja jätkame tööd selle protsessiga.
Usume siiski, et meie jõupingutuste osana edendada rahumeelsemat,
turvalisemat, õitsvamat ja stabiilsemat Lähis-Ida,
jätkame toetust täielikule suhete normaliseerimisele Iisraeliga
ja jätkame kõnelusi oma regionaalsete partneritega,
kuidas selles edasi liikuda. Meie fookus on jätkuvalt sellel.
Aitäh, et vaatasite TV7 Iisraeli Uudiseid!
Osutaksin, et TV7 Iisrael on annetuspõhine teenistus.
Kui meie saated teid õnnistavad ja soovite aidata neid eetris hoida,
kaaluge palun annetamist.
Seda saab teha meie veebilehel www.tv7israelnews.com
Julgustan ka paluma rahu ja päästet Jeruusalemmale ja Iisraelile
ja palvetama tagakiusatud vendade-õdede eest maailmas.
Olen Jonathan Hessen. Õnnistatud õhtut! Häid pühi!
Homseni!
Tõlge: Monika Jaaguri